Във връзка с постъпило уведомление за инвестиционно предложение с вх. № ОВОС-1420/17.08.2020г. за инвестиционно предложение (ИП): „Жилищно строителство“ в ПИ с № 06447.29.107, с. Брестник, община Родопи, област Пловдив, с възложител: М В Г, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение предвижда жилищно застрояване. Предвижда се промяна предназначение на земеделска земя за неземеделски нужди, с цел обособяване на шест броя УПИ с отреждане „за жилищно строителство“. Във всеки един новообразуван имот ще се изгради по една жилищна сграда - общо шест броя. Така заявеното инвестиционно предложение попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG 0001033 „Брестовица“.

Копие на писмото е изпратено до Община Родопи и Кметство с. Брестник.

Отговорено от РИОСВ-Пловдив на 25.08.2020г.